Hlawula nhlokomhaka YIN'WE ntsena leyi u yi twisisaka swinene kutani u tsala xitsalwana ha yona, kambe u nga humi emhakeni.
Xiya xifaniso lexi nga laha hansi. Rungula hi ta ntlangu lowu u nga tshama u tiphina hi wona wo fana ni lowu.
Vatswari va wena va ku endlerile timhaka to tala ta kahle evuton'wini bya wena. Hlamusela swilo hinkwaswo leswi va nga ku endlela swona.
Xitsongwatsongwana xa Nkayiveta-Nsawuto (XNN/HIV)xi endla leswaku vanhu vo tala va fa. Hlamusela tindlela leti nga pfunetaka ku hunguta khombo leri vangiwaka hi xitsongwatsongwana lexi.
Hlamusela leswi vantshwa va nga endlaka swona ku hambana ni mhaka ya vugevenga.
Hi rungulele xitori lexi nga ku tsakisa lexi u xi tweke eka rhadiyo kumbe lexi u xi voneke eka thelevhixini.
Hlawula nhlokomhaka YIN'WE ntsena leyi u yi twisisaka swinene kutani u tsala xitsalwambiko ha yona, kambe u nga humi emhakeni.
Munghana wa wena u tshamile nkarhi wo leha a nga kumi ntirho, kambe sweswi wa ha ku thoriwa. Tsala papila ro tlangela leswi a nga kuma ntirho.
Ekaya ka n'wina ku ni nkosi. Tsala papila u hlamusela nhloko ya xikolo leswaku a wu koti ku ya exikolweni hikwalaho ka mhaka leyi.
Ku nga ri khale u ta va ni nkhuvo wo tlangela siku ro velekiwa ka wena. Tsala khadi u rhamba munghana wa wena ku ta eka nkhuvo lowu.
Emugangeni wa ka n'wina mi kunguhatile leswaku ku va ni xikhongelo xo kombela mpfula. Tsala xinamarhetwa/phositara yo tivisa vanhu hi mhaka leyi.
Exitolo xa ka Machipisana ku ni mbhukuto wa swakudya swo karhi. Boxa mavito ya swakudya leswi u tlhela u kombisa nxavo wa swona wa khale ni nxavo wa swona lowuntshwa.